**1η ΕΝΗΜΕΡΩΣΗ ΓΙΑ ΤΟ ΣΧΟΛΙΚΟ ΕΤΟΣ 2020-2021**

Σας ενημερώνουμε ότι η ιστοσελίδα του σχολείου μας**(**[**http://3dim-komot.rod.sch.gr/**](http://3dim-komot.rod.sch.gr/)**)** βρίσκεται προσωρινά εκτός λειτουργίας, όσον αφορά την προσθήκη νέων ενημερώσεων. Στην ιστοσελίδα έχουμε αναρτήσει τις σημαντικότερες από τις οδηγίες και τα νεότερα ενημερωτικά φυλλάδια που έχει εκδώσει ο **ΕΘΝΙΚΟΣ ΟΡΓΑΝΙΣΜΟΣ ΔΗΜΟΣΙΑΣ ΥΓΕΙΑΣ- ΕΟΔΥ).** Σας καλούμε να διαβάσετε τα συγκεκριμένα κείμενα και να επισκεφτείτε την ιστοσελίδα του **ΕΟΔΥ-** [**www.eody.gov.gr-**](http://www.eody.gov.gr-)**,** ώστε να έχετε πλήρη ενημέρωση για τον **κοροναϊό- COVID-19.** Οφείλουμε όλοι, εντός και εκτός του σχολικού χώρου, να ενημερωνόμαστε, να ακολουθούμε τις οδηγίες των αρμοδίων, να προσέχουμε και να μην προκαλούμε πανικό. Να ακολουθείτε τις οδηγίες και να εφαρμόζετε όλα τα προληπτικά μέτρα που προτείνονται, ιδίως αν έχετε ταξιδέψει πρόσφατα στο εξωτερικό. Να ενημερώσετε τα τέκνα σας για τα συγκεκριμένα προληπτικά μέτρα και να τους τονίσετε ότι πρέπει να ακολουθούν τις οδηγίες των εκπαιδευτικών ως προς τους κανόνες υγιεινής που οφείλουν να εφαρμόζουν στον χώρο του σχολείου. Οφείλετε να τα εφοδιάσετε με μάσκες και μέσα ατομικής καθαριότητας εκ των προβλεπομένων. Αν υπάρχει κάποιο θέμα με τη χρήση της μάσκας να επικοινωνήσετε άμεσα με το σχολείο, καθώς απαγορεύεται η προσέλευση μαθητών χωρίς τη χρήση προστατευτικής μάσκας, εκτός ορισμένων περιπτώσεων που προβλέπονται από τον νόμο. Αν τα τέκνα σας παρουσιάζουν οποιοδήποτε από τα αναφερόμενα πιθανά συμπτώματα **κοροναϊού- COVID-19**, να μην τα στέλνετε στο σχολείο. Μόνο με αυτόν τον τρόπο θα διαφυλαχθεί επιτυχώς η υγεία των τέκνων σας και των συμμαθητών τους.

Οι απουσίες καταγράφονται και δηλώνονται καθημερινά στους αρμόδιους φορείς. Αν το τέκνο σας απουσιάσει για οποιονδήποτε λόγο είστε υποχρεωμένοι να ενημερώνετε άμεσα το σχολείο είτε τηλεφωνικά είτε με email. Αν νοσηλευθεί ή χρειαστεί να παραμείνει κατ΄ όικον για ορισμένο διάστημα να προσκομίσετε Ιατρική βεβαίωση για τη δικαιολόγηση των απουσιών. Αν ανήκει σε ευπαθή ομάδα ή νοσεί ή υπάρχει στο περιβάλλον της οικίας άτομο που νοσεί, να ενημερώνετε άμεσα το σχολείο. Με συντονισμένη συλλογική προσπάθεια και ενεργώντας με σύνεση και προληπτικά μπορούμε να περιορίσουμε τις συνέπειες της εξάπλωσης τού συγκεκριμένου ιού και να διαφυλάξουμε κατά το δυνατόν την υγεία όλων των μελών της σχολικής μας κοινότητας. Οι γονείς- κηδεμόνες θα εισέρχονται στον αύλειο χώρο μόνο κατόπιν συνεννόησης με τον Διευθυντή ή τις Υποδιευθύντριες(ραντεβού) και θα τηρούνται αυστηρά οι κανόνες ασφαλείαςΗ επικοινωνία με αυτούς θα γίνεται με κάθε πρόσφορο τρόπο και μέσο.

Στο σχολείο μπορείτε να προσέρχεσθε μόνο κατόπιν επικοινωνίας και τηρώντας τα απαραίτητα μέτρα ατομικής προστασίας(υποχρεωτική χρήση μάσκας), σύμφωνα με τα πρωτόκολλα που ισχύουν για την προσέλευση σε δημόσιες υπηρεσίες. Με την παρούσα θα παραλάβετε και ένα σύνολο ενημερωτικών εγγράφων για τον κοροναϊό- COVID-19 και την ορθή χρήση της προστατευτικής μάσκας. Για οποιαδήποτε απορία, πληροφορία και ενημέρωση μπορείτε να καλείτε στα τηλέφωνα 2531022146 και 2531087565. Email σχολείου: [mail@3dim-komot.rod.sch.gr](mailto:mail@3dim-komot.rod.sch.gr). Θα λαμβάνετε τακτικά νεότερες ανακοινώσεις.

**Ο ΔΙΕΥΘΥΝΤΗΣ**

……………………………………………………………………………………………………………………………………………………………….